section_heading: Recenzije
paragraph_text: Karlo Rafaneli s portala Monitor.hr ocijenio je album s četiri od pet zvjezdica dodavši kako je to ujedno "najbolji i najlošiji album Calexica". "Garden Ruin je prva slika Calexica kao pravog sastava, a ne studijskog projekta. On je u potpunosti okrenut standardnim pop strukturama, ovdje nema instrumentalnih eksperimentiranja s formom i atmosferom. Osnovni problem leži u činjenici da nisu sve od jedanaest ovdje prisutnih pjesama dovoljno jake da izdrže taj novi smjer. Dok su prije biseri poput 'Service And Repair' ili 'Quattro (the World Drifts In)' bili okruženi manje ili više uspjelim zvučnim pejzažima, ovdje najbolje pjesme poput uvodne 'Cruel', noirovske 'Non De Plume' i epske završnice 'All Systems Red' dijele jednak prostor s četiri do pet u najbolju ruku prosječnih pjesama. Konačni rezultat je zapravo tek poluuspjeli prijelaz iz zanimljivog projekta u punokrvni alter country rock sastav koji svoje snage tek treba pokazati."<ref>